LIETUVOS RESPUBLIKOS SEIMO

Švietimo ir mokslo komitetas

PAGRINDINIO KOMITETO IŠVADA

DĖL LIETUVOS RESPUBLIKOS SEIMO NUTARIMO „DĖL LIETUVOS RESPUBLIKOS VYRIAUSYBĖS PROGRAMOS“

PROJEKTO NR. XIVP-90

2020-12-09 Nr. 106-P-

Vilnius

1. Komiteto posėdyje dalyvavo: Komiteto pirmininkas Artūras Žukauskas, komiteto pirmininko pavaduotoja Vilija Targamadzė, komiteto nariai Dalia Asanavičiūtė, Algimantas Dumbrava, Ieva Kačinskaitė-Urbonienė, Asta Kubilienė, Silva Legvinienė, Radvilė Morkūnaitė-Mikulėnienė, Beata Petkevič, Edmundas Pupinis, komiteto biuro vedėja Lina Vingrytė, biuro patarėjos Aistė Kairienė, Justina Paukštė, Rūta Steponėnienė, biuro padėjėja Girmantė Petrauskaitė.

Kviestieji asmenys: Paskirtoji švietimo, mokslo ir sporto ministrė Jurgita Šiugždinienė, Lietuvos Respublikos Prezidento patarėjas Paulius Baltokas, Lietuvos švietimo ir mokslo profesinės sąjungos pirmininkas Egidijus Milešinas, Vilniaus universiteto rektorius Rimvydas Petrauskas, Lietuvos mokslų akademijos prezidentas Jūras Banys.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo kanceliarijos Teisės departamentas, 2020-12-07	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas. Pagal Lietuvos Respublikos teisingumo ministro 2013 m. gruodžio 23 d. įsakymu Nr. 1R-298 patvirtintose Teisės aktų projektų rengimo rekomendacijose (toliau – Rekomendacijos) nustatytus teisės technikos reikalavimus: 1) nutarimo projekto preambulėje teikiant nuorodą į Konstitucijos 92 straipsnio penktąją dalį ji turėtų būti rašoma žodžiu įvardžiuotine skaitvardžio forma (64 punktas); 2) nutarimo projekte teisės aktą pasirašančio subjekto vardas ir pavardė nerašoma (11 punktas); 3) Seimo nutarimu tvirtinamą programą sudaro punktai, punktų papunkčiai ir punktų pastraipos; punktai žymimi arabišku skaitmeniu su tašku, punktų papunkčiai žymimi arabiškais skaitmenimis ir turi pradinį punkto ir savo eilės numerį, punktų pastraipos nenumeruojamos; jei tvirtinamas teisės aktas skirstomas į skyrius, skirsnius, poskyrius ir poskirsnius, jie žymimi mutatis mutandis taikant Rekomendacijų 56 punkto nuostatas (57 punktas); 4) viso teisės akto punktų numeracija yra ištisinė (58 punktas); 5) nutarimo projekto priedo tekstas turėtų būti dėstomas laikantis bendrinės lietuvių kalbos normų ir teisės terminijos (Lietuvos Respublikos teisėkūros pagrindų įstatymo 14 straipsnis, Rekomendacijų 5 punktas); pirmą kartą tekste minimi teisės aktų, institucijų (pvz., NVO, KT), pareigų ir pan. pavadinimai negali būti trumpinami, išskyrus, kai įstatyme teikiamos nuorodos į Europos Sąjungos teisės aktus, jeigu jie nurodyti įstatymo priede; jei teisės akto, institucijos, pareigų ir pan. pavadinimas, kuris prasideda žodžiais „Lietuvos Respublika“, minimas ne kartą, pirmą kartą parašius visą pavadinimą, toliau jis gali būti rašomas be žodžių „Lietuvos Respublika“; prireikus įsivesti kitą trumpinį, jis nurodomas skliaustuose (Rekomendacijų 6.1, 15.1. punktai).	Pritarti

3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta.

6. Seimo paskirtų papildomų komitetų / komisijų pasiūlymai: negauta.

7. Komiteto sprendimas ir pasiūlymai:

7.1. Sprendimas: pritarti Seimo nutarimo „Dėl Lietuvos Respublikos Vyriausybės programos“ projektui XIVP-90 ir komiteto išvadoms.

8. Balsavimo rezultatai: už – 5, prieš – 1, susilaikė – 4, (komiteto pirmininkas balsavo už).

9. Komiteto paskirti pranešėjai: A. Žukauskas.

10. Komiteto narių atskiroji nuomonė: nepareikšta.

Komiteto pirmininkas	(Parašas)	Artūras Žukauskas

ŠMK biuro vedėja Lina Vingrytė